CELEX: 32006D0428
Language: et
Date: 2006-06-22 00:00:00
Title: 2006/428/EÜ: Komisjoni otsus,  22. juuni 2006 , millega kehtestatakse gaasiõlide ja petrooli ühine erimärgistus  (teatavaks tehtud numbri K(2006) 2383 all)

24.6.2006   
            
            
               ET
            
            
               Euroopa Liidu Teataja
            
            
               L 172/15
            
         
      KOMISJONI OTSUS,
   22. juuni 2006,
   millega kehtestatakse gaasiõlide ja petrooli ühine erimärgistus
   (teatavaks tehtud numbri K(2006) 2383 all)
   (2006/428/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. novembri 1995. aasta direktiivi 95/60/EÜ gaasiõlide ja petrooli erimärgistamise kohta, (1) eriti selle artikli 2 lõiget 2,
   ning arvestades järgmist:
   
               (1)
            
            
               Siseturu nõuetekohaseks toimimiseks ning eelkõige maksudest kõrvalehoidumise vältimiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud CN-koodi 2710 00 69 alla kuuluvate gaasiõlide ja CN-koodi 2710 00 55 alla kuuluva petrooli identifitseerimiseks. Alates 2002. aastast on esimene nimetatud kood jagatud CN-koodideks 2710 19 41, 2710 19 45 ja 2710 19 49, et võtta arvesse gaasiõli väävlisisaldust, ning teine kood on ümber nimetatud CN-koodiks 2710 19 25.
            
         
               (2)
            
            
               Komisjoni otsusega 2001/574/EÜ (2) kehtestati gaasiõlide ja petrooli ühiseks erimärgistusaineks toode, teadusliku nimetusega N-etüül-N-[2-(1-isobutoksüetoksü)etüül]-4-(fenüülaso)aniliin (Solvent Yellow 124), mis on direktiiviga 95/60/EÜ sätestatud sellise gaasiõli ja petrooli ühiseks erimärgistamiseks, millelt ei ole makstud maksu täiel selliste mootorikütusena kasutatavate mineraalõlide suhtes kohaldataval määral.
            
         
               (3)
            
            
               Otsuse 2001/574/EÜ artiklis 2 nõutakse, et otsus vaadataks läbi hiljemalt 31. detsembril 2006, pidades silmas märgistussüsteemide tehnilist arengut ning võttes arvesse vajadust võidelda aktsiisivaba või vähendatud aktsiisimääraga mineraalõlide kuritahtliku kasutamise vastu.
            
         
               (4)
            
            
               Läbivaatuse käigus konsulteeriti liikmesriikidega. Liikmesriigid on üldiselt rahul, kuna Solvent Yellow 124 on täitnud oma eesmärgi aktsiisivaba või vähendatud aktsiisimääraga mineraalõlide kuritahtliku kasutamise vastu võitlemisel.
            
         
               (5)
            
            
               Solvent Yellow 124 kasutamisel ei ole täheldatud kahjulikku mõju tervisele ega keskkonnale.
            
         
               (6)
            
            
               Siiani ei ole esitatud ühtegi alternatiivset toodet ega toodud piisavalt teaduslikku informatsiooni ühegi toote kohta, mis võiks asendada Solvent Yellow 124 ja mis vastaks kõigile kriteeriumidele, mille alusel Solvent Yellow 124 ühiseks erimärgistamiseks välja valiti.
            
         
               (7)
            
            
               Järelikult tuleks jätkata Solvent Yellow 124 kasutamist ühise erimärgistusainena direktiivi 95/60/EÜ tähenduses ning nimetatud direktiivis sätestatud tingimustel.
            
         
               (8)
            
            
               Käesolev otsus ei vabasta ühtki ettevõtjat asutamislepingu artiklist 82 tulenevatest kohustustest.
            
         
               (9)
            
            
               Käesoleva otsuse läbivaatamise tähtaja määramisel tuleks arvesse võtta edaspidise teadusarengu pakutavaid võimalusi.
            
         
               (10)
            
            
               Läbivaatus tehakse varem, kui selgub, et Solvent Yellow 124 põhjustab tervise- või keskkonnakahju.
            
         
               (11)
            
            
               Otsus 2001/574/EÜ tuleks selguse ja läbipaistvuse huvides asendada.
            
         
               (12)
            
            
               Käesolevas otsuses sätestatud meetmed on kooskõlas aktsiisikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiiviga 95/60/EÜ ette nähtud ühine erimärgistusaine kõigi CN-koodide 2710 19 41, 2710 19 45 ja 2710 19 49 alla kuuluvate gaasiõlide ning CN-koodi 2710 19 25 alla kuuluva petrooli märgistamiseks on Solvent Yellow 124, nagu on kindlaks määratud käesoleva otsuse lisas.
   Liikmesriigid peavad kehtestavad märgistustaseme, mis on vähemalt 6 mg ja mitte üle 9 mg märgistusainet ühe liitri mineraalõli kohta.
   Artikkel 2
   Käesolev otsus vaadatakse läbi hiljemalt 31. detsembriks 2011, pidades silmas märgistussüsteemide tehnilist arengut ning võttes arvesse vajadust võidelda aktsiisivaba või vähendatud aktsiisimääraga mineraalõlide kuritahtliku kasutamise vastu.
   Läbivaatus tehakse varem, kui selgub, et Solvent Yellow 124 põhjustab tervise- või keskkonnakahju.
   Artikkel 3
   Otsus 2001/574/EÜ tunnistatakse kehtetuks.
   Artikkel 4
   Käesolev otsus on adresseeritud liikmesriikidele.
   
      Brüssel, 22. juuni 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 291, 6.12.1995, lk 46.
   
      (2)  EÜT L 203, 28.7.2001, lk 20. Otsust on viimati muudetud otsusega 2003/900/EÜ (ELT L 336, 23.12.2003, lk 107).
   
      LISA
      
                  1.
               
               
                  Värvainete indeksi tähis: Solvent Yellow 124.
               
            
                  2.
               
               
                  Teaduslik nimetus: N-etüül-N-[2-(1-isobutoksüetoksü)etüül]-4-(fenüülaso)aniliin.